**Ministru kabineta rīkojuma projektu “Par prioritāri vakcinējamām personu grupām energoapgādes, informācijas un tehnoloģiju jomā un uzraudzības iestādēs” un “Grozījums Ministru kabineta 2021.gada 23.aprīļa rīkojumā Nr.272 “Par Valsts ieņēmumu dienesta operatīvo darbinieku un finanšu sektora kritiski svarīgo darbinieku vakcināciju”” kopējā sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai Nodrošinātu valstī drošu un nepārtrauktu energoapgādi, balss un interneta pakalpojumus, drošu un kvalitatīvu būvuzraudzību publiskajām ēkām, tirgus uzraudzību un kontroli nepārtikas preču tirdzniecībā un pakalpojumu sniegšanas jomā, atbilstoši Ministru kabineta 2021. gada 16. februāra sēdes protokollēmuma (prot Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā dotajam uzdevumam, vakcinēt kritiski svarīgos darbiniekus pret koronavīrusa SARS-CoV-2 Covid-19 infekcijas slimību. Projekts stājas spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par prioritāri vakcinējamām personu grupām energoapgādes, informācijas un tehnoloģiju jomā un uzraudzības iestādēs” (turpmāk – projekts) izstrādāts, pamatojoties uz Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā uzdoto – pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2020.gada 22.septembera noteikumu Nr.588 “Ekonomikas ministrijas nolikums” 4.1.3.apakšpunktam Ekonomikas ministrija izstrādā, organizē un koordinē enerģētikas nozarē. Droša un nepārtraukta energoapgāde ir vitāli svarīga, lai nodrošinātu iedzīvotāju pamatfunkcijas, valsts drošību, veselību un uzņēmējdarbību, tādejādi nedrīkstētu pieļaut situāciju iestāšanās enerģētikas sektorā, kas var radīt apdraudējumu enerģētikas nozarei un sliktākajā scenārijā novestu līdz enerģētiskās krīzes situācijai, kuras rezultātā tiktu traucēta elektrības, gāzes un siltuma apgāde valstī. Projekta mērķis ir vakcinēt kritiski svarīgās amata kategorijas darbiniekus, kas nodrošina nepārtrauktu energoapgādi.Vienlaicīgi ir sagatavots Ministru kabineta rīkojuma projekts “projektu “Grozījums Ministru kabineta 2021.gada 23.aprīļa rīkojumā Nr.272 “Par Valsts ieņēmumu dienesta operatīvo darbinieku un finanšu sektora kritiski svarīgo darbinieku vakcināciju””, lai novērstu pretrunas par akciju sabiedrības “Augstspriegumu tīkli” un akciju sabiedrības “Conexus Baltic Grid” vakcinējamo darbinieku prioritārajām grupām, kur projektā tos ir paredzēts noteikt citā prioritārā grupā. Lai nodrošinātu drošu un nepārtrauktu darbību tādām kritiski svarīgiem objektiem kā Aizsardzības ministrijai, Nacionālo bruņoto spēkiem, Latvijas Republikas Prokuratūrai, Saeimai, SPKC, RAKUS, NMPD, valsts pārvaldības iestādēm (tostarp Valsts ieņēmumu dienests un Valsts sociālās apdrošināšanas aģentūra), kredītiestādēm, nodrošinātu nepārtrauktu balss un interneta pakalpojuma piegādi (kas ir sevišķi būtiski tiem iedzīvotājiem, kas veic darbu attālināti, uzņēmumiem savu funkciju veikšanai un iestādēm publisko funkciju veikšanai), uzturētu datu centru iekārtu nepārtrauktu darbību (datu centri, kuros glabājas informācija tostarp no valsts iestādēm un kredītiestādēm) kā arī valsts kritiskās infrastruktūras objektu un valsts noslēpuma objektu apkalpošanu. Projekta mērķis ir vakcinēt Informācijas un komunikācijas tehnoloģiju (turpmāk – IKT) nozares uzņēmumu, kuros Ekonomikas ministrija tieši vai pastarpināti ir kapitāla daļu turētāja, kritiski svarīgos darbiniekus, kas nodrošina nepārtrauktu IKT pakalpojumu sniegšanu. Lai nodrošinātu drošu un kvalitatīvu būvuzraudzību publisko ēku, (tai skaitā Nacionālo bruņoto spēku, Aizsardzības ministrijas un tās padotības iestāžu būvobjektos) un nodrošina tirgus uzraudzību un kontroli nepārtikas preču tirdzniecībā un pakalpojumu sniegšanas jomā, nedrīkst pieļaut uzraudzības funkciju pārtraukšanu un attiecīgo darbinieku apdraudēšanu. Projekta mērķis ir vakcinēt kritiski svarīgos Būvniecības valsts kontroles biroja un Patērētāju tiesību aizsardzības centra darbiniekus.Vienlaikus ir sagatavots Ministru kabineta rīkojuma projekts “Grozījums Ministru kabineta 2021.gada 23.aprīļa rīkojumā Nr.272 “Par Valsts ieņēmumu dienesta operatīvo darbinieku un finanšu sektora kritiski svarīgo darbinieku vakcināciju””.  Ministru kabineta 2021.gada 23.aprīļa rīkojumā Nr.272 “Par Valsts ieņēmumu dienesta operatīvo darbinieku un finanšu sektora kritiski svarīgo darbinieku vakcināciju” iekļautā informācija sagatavota, pamatojoties uz informatīvajā ziņojumā “Par prioritāri vakcinējamām personu grupām”, kur  Finanšu ministrija bija iesniegusi informāciju par akciju sabiedrības “Augstspriegumu tīkli” un akciju sabiedrības “Conexus Baltic Grid” kā  kapitālsabiedrībām, kur ministrija ir valsts kapitāla daļu turētāja, un atbilstoši informatīvajam ziņojumam informācija (vakcinējamo personu skaits) tika iekļauta finanšu sektora kritiski svarīgo darbinieku skaitā. Izvērtējot situāciju kopumā, un, lai nodrošinātu vienotu pieeju kritiski svarīgo energoapgādes darbinieku vakcinācijas procesā, rīkojuma projekts paredz akciju sabiedrības “Augstspriegumu tīkli” un akciju sabiedrības “Conexus Baltic Grid” vakcinējamo darbinieku iekļaušanu V prioritāri vakcinējamo personu grupā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz valsts nozīmes enerģētikas kompānijām, kas nodrošina nepārtrauktu energoapgādi, uz informāciju un tehnoloģiju uzņēmumiem, kuros Ekonomikas ministrija tieši vai pastarpināti ir kapitāla daļu turētāja un kuri nodrošina IKT pakalpojumus, kā arī uzraugošajām iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar.  |
| 3. | Sabiedrības līdzdalības rezultāti | Projekts šo jomu neskar.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AS “Augstsprieguma tīkls”AS “Sadales tīkls”AS “Latvenergo”AS “Conexus Baltic Grid”AS “Gaso”AS “Rīgas siltums”SIA “Tet”SIA “Citrus Solutions”SIA “Data Experts”SIA LMTPatērētāju tiesību aizsardzības centruBūvniecības valsts kontroles biroju |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

**Ekonomikas ministrs J. Vitenbergs**

**Vīza: valsts sekretārs E. Valantis**